CELEX: 31981R0572
Language: el
Date: 1981-03-04 00:00:00
Title: Κανονισμός (ΕΟΚ) αριθ. 572/81 τής Επιτροπής τής 4ης Μαρτίου 1981 περί τροποποιήσεως τού κανονισμού (ΕΟΚ) αριθ. 2662/80 «περί μεταβατικών μέτρων στόν τομέα τού προβείου καί αιγείου κρέατος όσον αφορά τά καθεστώτα πριμοδοτήσεων καί παρεμβάσεων»

Avis juridique important

|

31981R0572

Κανονισμός (ΕΟΚ) αριθ. 572/81 τής Επιτροπής τής 4ης Μαρτίου 1981 περί τροποποιήσεως τού κανονισμού (ΕΟΚ) αριθ. 2662/80 «περί μεταβατικών μέτρων στόν τομέα τού προβείου καί αιγείου κρέατος όσον αφορά τά καθεστώτα πριμοδοτήσεων καί παρεμβάσεων»  

Επίσημη Εφημερίδα αριθ. L 058 της 05/03/1981 σ. 0015 - 0015

***** ΚΑΝΟΝΙΣΜΟΣ (ΕΟΚ) αριθ. 572/81 ΤΗΣ ΕΠΙΤΡΟΠΗΣ  της 4ης Μαρτίου 1981  περί τροποποιήσεως του κανονισμού (ΕΟΚ) αριθ. 2662/80 «περί μεταβατικών μέτρων στον τομέα του προβείου και αιγείου κρέατος όσον αφορά τα καθεστώτα πριμοδοτήσεων και παρεμβάσεων»  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1837/80 του Συμβουλίου της 27ης Ιουνίου 1980 περί κοινής οργανώσεως αγοράς στον τομέα του προβείου και αιγείου κρέατος (1), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 33,  Εκτιμώντας:  ότι ο κανονισμός (ΕΟΚ) αριθ. 2662/80 της Επιτροπής (2) εθέσπισε ορισμένα μεταβατικά μέτρα όσον αφορά ιδίως την πριμοδότηση παραγωγών προβείου κρέατος, που πρέπει να καταβληθεί για την περίοδο 1980/1981· ότι ο κανονισμός αυτός προβλέπει, ιδίως, η επί της πριμοδοτήσεως προκαταβολή να καταβληθεί το αργότερο στις 31 Ιανουαρίου 1981· ότι συνεπεία διοικητικών δυσχερειών ένα Κράτος μέλος δεν μπόρεσε να τηρήσει την προθεσμία αυτή· ότι είναι συνεπώς σκόπιμο να προβλεφθεί παράταση της προθεσμίας αυτής·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως «Προβείου και Αιγείου»,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η ημερομηνία της 31ης Ιανουαρίου 1981 που αναφέρεται στο άρθρο 1 υπό δ) του κανονισμού (ΕΟΚ) αριθ. 2662/80 αντικαθίσταται από την ημερομηνία της 31ης Μαρτίου 1981.  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 4 Μαρτίου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 183 της 16. 7. 1980, σ. 1.  (2) ΕΕ αριθ. L 276 της 20. 10. 1980, σ. 22.